Qalatasaray İK
Qalatasaray İdman Klubu — əsasən, kişi futbol komandası ilə tanınan İstanbul mərkəzli bir idman klubu. Türkiyənin ən çox azarkeşə sahib olan və ən uğurlu komandalarından biridir. 1905-ci ildə Qalatasaray liseyinin şagirdləri Əli Sami Yen və dostları tərəfindən yaradılan klub kişi futbol sahəsində 23 dəfə liqa çempionu olmuş, 18 dəfə Türkiyə Kuboku və 16 dəfə də Türkiyə Super Kuboku qazanmışdır.